বলো না তুমি আমার (চলচ্চিত্র)

বলো না তুমি আমার ২০১০ সালে মুক্তিপ্রাপ্ত বাংলাদেশি প্রণয়ধর্মী পূর্ণদৈর্ঘ্য চলচ্চিত্র। অপূর্ব কথাচিত্রের ব্যানারে মোহাম্মদ খোরশেদ আলমের প্রযোজনায় এম বি মানিক পরিচালিত এই চলচ্চিত্রের মুখ্য চরিত্রে অভিনয় করেছেন শাকিব খান ও আনিকা কবির শখ। এছাড়াও উল্লেখযোগ্য পার্শ্বচরিত্রে অভিনয় করেছেন নিরব, তমা মির্জা, প্রবীর মিত্র, মিশা সওদাগর, সুচরিতা প্রমুখ। এই চলচ্চিত্রের মাধ্যমে শখ ও তমা মির্জা চলচ্চিত্রে অভিষিক্ত হন। ৩৫ মিলিমিটার ধরনের চলচ্চিত্রটির অধিকাংশ চিত্রগ্রহণ থাইল্যান্ডের ব্যাংককে করা হয়। তোমাকে ছাড়া বাঁচবো না নামে নির্মাণ শুরু হলেও সমার্থক নাম তুমি ছাড়া বাঁচি না শিরোনামে একটি চলচ্চিত্র মুক্তি পাওয়ায় এই চলচ্চিত্রের নাম পরিবর্তন করা হয়। চলচ্চিত্রটি ২০১০ সালের অন্যতম ব্যবসা সফল চলচ্চিত্র হিসেবে সুপার-ডুপার হিট তকমা পায়।

কাহিনি 
সাদেক শিকদার (মিশা সওদাগর) অঞ্জলি খানকে (শখ) বিয়ে করতে চায়। সাদেক শিকদারের ভয়ে অঞ্জলি খানের বাবা জাফর খান (প্রবীর মিত্র) শখকে ব্যাংককে পালিয়ে যেতে দেন।  সাগর (শাকিব খান) তার মামার ঋণ করা টাকা নিয়ে ব্যাংককে আসেন আর দুই বছর ধরে ব্যাংককে থাকেন। তার ব্যবসায়ী অংশীদার ২০ লক্ষ টাকা নিয়ে পালিয়ে যাবার পর থেকে সে ট্যাক্সি চালিয়ে জীবিকা নির্বাহ করে। সাগরের সাথে তার প্রতারক অংশীদারের আবার দেখা হলে সে ২০ হাজার ডলার উদ্ধার করে। মামার ঋণ শোধ করার ব্যাংককে এসে অঞ্জলি ছিনতাইকারীর হাতে পরলে সাগর তাকে উদ্ধার করে। এদিকে সাদেকের লোকেরা অঞ্জলিকে খুঁজতে ব্যাংককে আসে। টাকার বিনিময়ে সাগর অঞ্জলিকে তাদের হাতে ধরিয়ে দেয় কিন্তু সাগর মন পরিবর্তন করে আবার অঞ্জলিকে উদ্ধার করে। কিন্তু সাগরের হাতে একজন খুন হয়। পুলিশের হাতে ধরা পরার ভয়ে সাগর দেশে ফিরে আসে। এসে দেখে ২০ লক্ষ টাকা ব্যাংকে ফেরত না দেবার জন্য তার মামাকে গ্রেপ্তার করা হচ্ছে। সাদেক শিকদারের লোকেরা সাগরের ২০ লক্ষ টাকার পণ দেয় যেন সে অঞ্জলিকে দেশে নিয়ে আসে। এবার সাগর ব্যাংককে ফিরে গিয়ে অঞ্জলির সাথে সত্যিকারের প্রেম হয়ে যায়।

অভিনয়শিল্পী

কলাকুশলী

সঙ্গীত 
এই চলচ্চিত্রে ৫টি গান রয়েছে। এসকল গানের গীতি লিখেছেন কবীর বকুল ও মনিরুজ্জামান মনির। আলী আকরাম শুভ'র সঙ্গীত আয়োজনে গানগুলিতে কণ্ঠ দিয়েছেন সাবিনা ইয়াসমিন, মনির খান, এস আই টুটুল, পলাশ, মিলা, আসিফ আকবর ও ডলি সায়ন্তনী।

অবমুক্তি 
এই চলচ্চিত্রের গানগুলির ভিডিও অনুপম রেকর্ডিং মিডিয়ার ইউটিউব চ্যানেল হতে অবমুক্ত করা হয়-

 এই মনে বারো মাস ও অঞ্জলি দেহ থেকে শিরোনামের গানের ভিডিও ২০১৯ সালের ১৮ এপ্রিল অবমুক্ত করা হয়। প্রণয়ধর্মী গান দুইটির চিত্রায়ণে শাকিব খান ও শখ অভিনয় করেছেন।
 তোমার চোখে দেখি ও বিউটিফুল বিউটিফুল শিরোনামের প্রণয়ধর্মী গানের ভিডিও ২০১৯ সালের ১৯ এপ্রিল অবমুক্ত করা হয়। তোমার চোখে দেখি গানের চিত্রায়ণে শাকিব খান ও শখ অভিনয় করেছেন। বিউটিফুল গানেটি নিরব হোসেন ও তমা মির্জাকে নিয়ে চিত্রায়ণ করা হয়।
 বুকে আছে কত ব্যাথ্যা শিরোনামের বিরহধর্মী গানের ভিডিও ২০১৯ সালের ১৯ এপ্রিল অবমুক্ত করা হয়।

মুক্তি 
প্রেক্ষাগৃহেঃ ২২ অক্টোবর, ২০১০ তারিখে চলচ্চিত্রটি বাংলাদেশের বিভিন্ন প্রেক্ষাগৃহে মুক্তি পায়।

ভিডিও স্ট্রিমিং প্লাটফর্মেঃ চলচ্চিত্রটি এখন পর্যন্ত তিনটি ভিন্ন প্রতিষ্ঠানের ইউটিউব চ্যানেল হতে উন্মুক্ত করা হয়েছে-

অভ্যর্থনা ও মূল্যায়ন 
মুক্তির পর  চলচ্চিত্রটি দর্শকদের মাঝে সমাদৃত হয়। নবাগত শখের সাবলীল অভিনয় প্রশংসিত হয়। ১০ মিলিয়ন টাকা ব্যয়ে নির্মিত বলো না তুমি আমার ২০১০ সালের অন্যতম ব্যবসা সফল চলচ্চিত্র। চলচ্চিত্রটি ১৫ মিলিয়ন টাকা আয় করে। প্রথম আলো পত্রিকা চলচ্চিত্রটিকে 'সুপার-ডুপার হিট' হিসেবে উল্লেখ করে।

তথ্যসূত্র

বহিঃসংযোগ 

 

বাংলাদেশী চলচ্চিত্র
বাংলা ভাষার চলচ্চিত্র
আলী আকরাম শুভ সুরারোপিত চলচ্চিত্র
থাইল্যান্ডে ধারণকৃত চলচ্চিত্র